Obec Mužla v súlade s ustanovením § 6 zákona SNR č. 369/1990 Zb. o obecnom zriadení v platnom znení, v súlade so zákonom SNR č. 582/2004 Z. z o miestnych daniach a miestnom poplatku za komunálne odpady a drobné stavebné odpady v znení neskorších predpisov

**v y d á v a**

**VŠEOBECNE ZÁVÄZNÉ NARIADENIE OBCE**

**č. 10/2019**

o podmienkach určovania a vyberania poplatku za komunálne odpady a drobné stavebné odpady na území obce Mužla

**§1**

**PREDMET POPLATKU**

Poplatok sa platí za komunálne odpady a drobné stavebné odpady, ktoré vznikajú na území obce, okrem elektro odpadov, použitých batérií a akumulátorov pochádzajúcich od fyzických osôb a biologicky rozložiteľného kuchynského a reštauračného odpadu.

**§ 2**

**POPLATNÍK**

**1)**

**1.1**. fyzická osoba (občan), ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len nehnuteľnosť),

**1.2.** ak má osoba podľa odseku 1 písm. 1.1. VZN v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa odseku 1 písm. 1.1. VZN v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu. Ak má osoba podľa ods. 1 písm. 1.1. VZN v obci trvalý pobyt alebo prechodný pobyt a súčasne je podľa § 2 ods. 3 VZN fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste nemá zriadenú prevádzkareň, poplatok platí iba raz z dôvodu trvalého pobytu alebo prechodného pobytu. To neplatí, ak sa na poplatníka vzťahuje množstvový zber,

**2)** právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

**3)** podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

 **1)**

**§ 3**

**SADZBY POPLATKU**

**1)** Sadzba poplatku je **0,05479 €** na osobu a kalendárny deň príslušného roka, t. j. **20,00 € na osobu na kalendárny rok**, kde nie je realizovaný množstvový zber. Táto sadzba je platná pre zberné nádoby s objemom **120 l**. Pri zaplatení povinnej sadzby, poplatníkovi prináleží nálepka ekvivalentne podľa počtu osôb žijúcich v jednej domácnosti s poplatníkom, a to nasledovne.

|  |  |  |  |
| --- | --- | --- | --- |
| 1 osoba  | 12 x + nálepiek  | 20 EUR na celý rok  | odvoz KO podľa potreby  |
| 2 osoby  | 1x dvojtýždňová nálepka  | 40 EUR na celý rok  | dvojtýždenný odvoz KO  |
| 3 osoby  | 1x dvojtýždňová nálepka a 12 + nálepiek  | 60 EUR na celý rok  | dvojtýždenný odvoz KO, a na základe +nálepiek podľa potreby  |
| 4 osoby  | 1x týždenná nálepka  | 80 EUR na celý rok  | týždenný odvoz KO  |
| 5 osôb  | 1x týždenná nálepka a 12 + nálepiek  | 100 EUR na celý rok  | týždenný odvoz KO, a na základe + nálepiek podľa potreby  |
| 6 osôb  | 1x týždenná plus 1x dvojtýždenná nálepka  | 120 EUR na celý rok  | týždenný, a aj dvojtýždenný odvoz KO  |
| 7 osôb  | 2x týždenná nálepka  | 140 EUR na celý rok  | týždenný odvoz KO  |
| 8 osôb  | 2x týždenná nálepka  | 160 EUR na celý rok  | týždenný odvoz KO  |

V prípade, ak sa u poplatníkovi zmenia skutočnosti týkajúce sa sumy poplatku, a to preukáže splnením podmienok, ako je to uvedené v § 7, správca dane rozhodnutím poplatok zníži alebo odpustí.

Z toho vyplýva aj zmena nároku na nálepku, t.j. ak sa zníži suma poplatku, zmení sa aj forma odvozu komunálneho odpadu.

+ nálepka = ľubovoľný odvoz KO

dvojtýždňová nálepka / 2 / = dvojtýždenný odvoz KO, vzhľadom na párny alebo nepárny týždeň

týždenná nálepka / 4 /= týždenný odvoz KO

 **2)**

**2)** Sadzba poplatku je **0,1095 €** na osobu a kalendárny deň príslušného roka, t. j. **40,00 € na osobu na kalendárny rok**, kde nie je realizovaný množstvový zber. Táto sadzba je platná pre zberné nádoby s objemom **240 l**. Pri zaplatení povinnej sadzby, poplatníkovi prináleží nálepka ekvivalentne podľa počtu osôb žijúcich v jednej domácnosti s poplatníkom podobne ako pri zbernej nádobe s objemom 120 l.

**3)** Cena za jednorazový odvoz komunálneho odpadu pri zberných nádobách s objemom **120 a 240 l** budú **2 €.**

**4)** Obec ustanovuje sadzbu poplatku za prechodné uloženie drobného stavebného odpadu bez obsahu škodlivín vo výške 0,05 euro/kg.

**5)** Obec ustanovuje sadzbu poplatku za odvoz odpadu v 1 kontajneri Iveco na území obce Mužla vo výške 10 euro/kontajner pre nízky typ kontajnera resp. 15 euro/kontajner pre zvýšený typ kontajnera.

**6)** Obec ustanovuje sadzbu poplatku za odvoz odpadu v 1 kontajneri Iveco mimo územia obce Mužla v jednotkovej sadzbe 1,50 euro/km.

**7)** Obec ustanovuje sadzbu poplatku 20 euro na osobu na kalendárny rok za týždenný odvoz 240 l kuka nádob so zeleným odpadom.

**§ 4**

**URČENIE POPLATKU**

**1.** Pre poplatníkov, ktorí nie sú zapojení do množstvového zberu, obec určí poplatok

za zdaňovacie obdobie ako

**a)** súčin sadzby poplatku a počtu kalendárnych dní v zdaňovacom období, počas ktorých má alebo bude mať poplatník podľa § 2 bodu 1.1 VZN v obci trvalý pobyt alebo prechodný pobyt alebo počas ktorých nehnuteľnosť užíva alebo je oprávnený ju užívať, alebo

**b)** súčin sadzby poplatku, počtu kalendárnych dní v zdaňovacom období a ukazovateľa dennej produkcie komunálnych odpadov, ak ide o poplatníka podľa § 2 bodu 2 alebo 3 VZN

**2.** Ukazovateľ produkcie komunálnych odpadov v zdaňovacom období je súčet

**a)** priemerného počtu zamestnancov pripadajúcich na zdaňovacie obdobie neznížený o počet osôb, ktoré majú v meste aj trvalý pobyt alebo prechodný pobyt, vynásobený koeficientom 1,0 ustanoveným obcou (§ 79 ods. 4 písm. „a“ zák. č. 582/2004 Z. z. v znení neskorších predpisov

**a**

**b)** priemerného počtu osôb alebo miest podľa § 79 ods. 4 písm. b zák. č. 582/2004 Z. z. v znení neskorších predpisov

Zdaňovacím obdobím podľa § 4 ods. 2 VZN je:

**1)** predchádzajúci kalendárny rok, v ktorom bol poplatník oprávnený vykonávať v nehnuteľnosti, ktorú užíva alebo je oprávnený ju užívať, svoju činnosť, alebo

 **3)**

ak nie je možné postupovať podľa písmena 1), tak

**a)** počet kalendárnych dní v období trvajúcom odo dňa vzniku povinnosti platiť poplatok do konca týždňa, ktorý predchádza týždňu, v ktorom poplatník splní ohlasovaciu povinnosť podľa § 80 zákona č. 582/2004 Z. z. v znení neskorších predpisov o skutočnosti, ktorá má za následok zánik poplatkovej povinnosti, alebo

**b)** počet kalendárnych dní v období trvajúcom odo dňa vzniku povinnosti platiť poplatok do konca zdaňovacieho obdobia.

**§ 5**

**SPÔSOB A LEHOTA ZAPLATENIA**

1) Poplatok obec vyrubuje každoročne rozhodnutím za celé zdaňovacie obdobie.

2) Počas zdaňovacieho obdobia pri paušálnom poplatku správca dane upraví poplatok rozhodnutím na základe oznamovacej povinnosti v zmysle zákona.

3) Pri množstvovom zbere sa ustanovuje, že poplatok bude vyrubený formou faktúry

4) Oznamovaciu povinnosť k poplatku plní nájomca aj prenajímateľ.

5) Vyrubený poplatok je splatný v lehote alebo splátkach určených správcom dane v rozhodnutí, alebo pri množstvovom zbere v lehote určenej správcom dane vo faktúre

6) Poplatok sa platí bezhotovostným prevodom alebo hotovostným vkladom na účet správcu dane v peňažnom ústave alebo v hotovosti v pokladni Obce Mužla na základe identifikačných údajov uvedených v rozhodnutí alebo vo faktúre.

7) Poplatok za zber, prepravu a zneškodňovanie drobných stavebných odpadov bez obsahu škodlivín sa určuje ako súčin sadzby poplatku a množstva odvezeného drobného stavebného odpadu bez obsahu škodlivín vyprodukovaného pôvodcom odpadu, ak ide o poplatok podľa § 3 ods. 3.

Poplatok za zber, prepravu a zneškodňovanie drobných stavebných odpadov bez obsahu škodlivín sa platí ihneď priamo na zbernom mieste zamestnancovi právnickej osoby oprávnenej na zber drobného stavebného odpadu.

**§ 6**

**PODMIENKY NA VRÁTENIE POPLATKU**

**Fyzická osoba - občan**

Podmienky na vrátenie poplatku alebo jeho pomernej časti

(1) Správca dane rozhodnutím vráti poplatok alebo jeho pomernú časť poplatníkovi na základe žiadosti o vrátenie poplatku, ak mu zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti.

Podmienky na vrátenie poplatku alebo jeho pomernej časti:

a) Skončenie trvalého pobytu alebo prechodného pobytu v obci Mužla,

b) Zánik práva užívať nehnuteľnosť na území obce najmä kúpnou zmluvou, dohodou o skončení nájmu, odstúpením alebo výpoveďou nájomnej zmluvy.

 **4)**

(2) Povinnosťou poplatníka pre vrátenie poplatku je splnenie oznamovacej povinnosti podľa § 80 ods. 2 zákona č. 582/2004 Z. z.

(3) Správca dane vráti poplatok alebo jeho pomernú časť cez pokladňu obecného úradu, alebo bankovým prevodom na oznámené číslo účtu poplatníka.

**§ 7**

**PODMIENKY NA ZNÍŽENIE ALEBO ODPUSTENIE POPLATKU**

Podmienky a podklady na odpustenie, resp. zníženie poplatku

(1) Správca dane rozhodnutím na základe žiadosti poplatok zníži alebo odpustí za obdobie, za ktoré poplatník obci preukáže splnenie podmienok na základe podkladov, že viac ako 90 dní sa v zdaňovacom období nezdržiava alebo nezdržiaval na území obce Mužla. Daňový subjekt si nárok na zníženie, resp. odpustenie poplatku uplatňuje za každé zdaňovacie obdobie zvlášť v zmysle zákona dokladmi na príslušné zdaňovacie obdobie. Takýmito podkladmi pre odpustenie, resp. zníženie poplatku sú hodnoverné doklady, z ktorých jednoznačne a nespochybniteľne vyplýva počet dní pobytu poplatníka mimo územia obce Mužla, ako sú:

a) potvrdenie nápravno-výchovného zariadenia o výkone väzby alebo trestu,

b) potvrdenie od zamestnávateľa, v ktorom zamestnávateľ potvrdí, že poplatník v zdaňovacom období vykonáva prácu mimo obce Mužla v SR, vrátane dokladu, ktorý preukazuje ubytovanie v mieste výkonu práce (vlastníctvo k nehnuteľnosti alebo potvrdenie o prechodnom pobyte alebo nájomná zmluva), a dokladu o zapojení sa poplatníka do systému komunálneho odpadu (potvrdenie o úhrade poplatku za komunálne odpady v mieste výkonu práce za príslušné zdaňovacie obdobie),

c) potvrdenie o činnosti (podľa živnostenského registra, alebo obchodného registra) vykonávanej mimo obce Mužla v SR vrátane dokladu, ktorý preukazuje ubytovanie v meste výkonu práce (vlastníctvo k nehnuteľnosti alebo potvrdenie o prechodnom pobyte alebo nájomná zmluva), a dokladu o zapojení sa poplatníka do systému komunálneho odpadu (potvrdenie o úhrade poplatku za komunálne odpady v mieste výkonu činnosti za príslušné zdaňovacie obdobie),

d) potvrdenie od zamestnávateľa (SR) o výkone práce v zahraničí, z ktorého vyplýva, že poplatník v príslušnom zdaňovacom období vykonáva prácu v zahraničí,

e)potvrdenie od agentúry, ktorá sprostredkovala prácu v zahraničí počas celého zdaňovacieho obdobia

f) potvrdenie o štúdiu v zahraničí počas celého zdaňovacieho obdobia

g) potvrdenie príslušnej obce o tom, že sa poplatník zdržuje na jej území z titulu prechodného alebo trvalého pobytu, vrátane dokladu o zaplatení poplatku za príslušné zdaňovacie obdobie,

(2) Podklady na odpustenie, resp. zníženie poplatku nie je možné nahradiť čestným vyhlásením poplatníka.

**5)**

**Právnická osoba a fyzická osoba - ŽIVNOSTNÍK**

**-** doklad z odboru živnostenského oddelenia (podnikania) príslušného obvodného úradu o prerušení (pozastavení), alebo ukončení živnosti alebo zrušení prevádzky

**-** pri sezónnej prevádzke (vyjmúc ubytovania v súkromí) – žiadosť

Správca dane rozhodnutím vráti poplatok alebo jeho pomernú časť na základe

žiadosti a predmetných predložených dokladov, cez pokladňu obecného úradu alebo bankovým prevodom na príslušný účet patriaci subjektu. Pri množstvovom zbere správca dane rozhodnutím vráti vzniknutý preplatok po preukázaní tejto skutočnosti a po odsúhlasení množstva odpadu, na žiadosť subjektu - bankovým prevodom na príslušný účet v banke.

**§ 8**

**ZÁVEREČNÉ USTANOVENIE**

Obecné zastupiteľstvo v Mužle sa na tomto Všeobecne záväznom nariadení o poplatku číslo 10/2019 uznieslo dňa 11.12.2019, uznesením č. 10/11122019.

Dňom účinnosti tohto všeobecne záväzného nariadenia sa rušia všetky predošlé VZN o miestnom poplatku za komunálny odpad a drobné stavebné odpady.

**§ 9**

**Účinnosť**

Všeobecne záväzné nariadenie č. 10/2019 nadobúda účinnosť dňa 01. januára 2020.

**Ing. Iván Farkas**

**starosta obce**

V Mužle, dňa: 25.11.2019

Pred schválením:

Vyvesené: 25.11.2019

Zvesené: 11.12.2019

Schválené uznesením č.:10/11122019

Po schválení:

Vyvesené: 12.12.2019

Zvesené:

Účinnosť od: 1.1.2020

**6)**